Document ID: 31989D0501

Odločba Komisije
z dne 18. julija 1989
o določitvi pogojev za priznanje in nadzor rejskih združenj in rejskih organizacij, ki vzpostavijo ali vodijo rodovniške knjige za čistopasemske plemenske prašiče
(89/501/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta št. 88/661/EGS z dne 19. decembra 1988 o zootehniških standardih, ki se uporabljajo za plemenske živali vrste prašič [1] in zlasti četrte alinee člena 6(1) Direktive,
ker v vseh državah članicah vodijo ali vzpostavijo rodovniške knjige rejska združenja, rejske organizacije ali uradne službe, ker je zato potrebno določiti pogoje za priznanje rejskih združenj in rejskih organizacij;
ker morajo rejska združenja in rejske organizacije zaprositi za uradno priznanje pri pristojnih organih države članice, na ozemlju katere je njihov sedež;
ker jih morajo tam, kjer rejska združenja in rejske organizacije izpolnjujejo določene pogoje in imajo opredeljene cilje, uradno priznati pristojni organi države članice, pri kateri so vložile vlogo;
ker so ukrepi, predvideni s to odločbo, skladni z mnenjem Stalnega odbora za zootehniko,
SPREJELA NASLEDNJO ODLOČBO:
Člen 1
Za uradno priznanje morajo rejska združenja in rejske organizacije, ki vodijo ali vzpostavijo rodovniške knjige, vložiti vlogo pri pristojnih organih države članice, na ozemlju katere je njihov sedež.
Člen 2
Pristojni organi zadevne države članice morajo izdati uradno priznanje vsakemu rejskemu združenju in rejski organizaciji, ki vodi ali vzpostavi rodovniške knjige, če izpolnjuje pogoje, določene v Prilogi.
Vendar v državi članici, v kateri za določeno pasmo že obstaja eno ali več uradno priznanih rejskih združenj ali rejskih organizacij, lahko pristojni organi zadevne države članice zavrnejo priznanje novega rejskega združenja ali nove rejske organizacije, če bi to ogrozilo ohranitev pasme ali če bi ogrozilo rejski program obstoječega združenja ali organizacije. V takšnem primeru država članica o priznanjih ali zavrnitvah obvesti Komisijo.
Člen 3
Pristojni organi zadevne države članice odvzamejo uradno priznanje tistemu rejskemu združenju ali rejski organizaciji, ki vodi rodovniške knjige, če ne izpolnjuje v celoti pogojev, določenih v Prilogi.
Člen 4
Ta odločba je naslovljena na države članice.
V Bruslju, dne 18. julija, 1989

Labels: 7
6